ונדי קרייג

אן גוונדלין "ונדי" קרייג (באנגלית: Anne Gwendolyn "Wendy" Craig; נולדה ב-20 ביוני 1934) היא שחקנית אנגלייה. קרייג ידועה בעיקר מהופעותיה בקומדיות המצבים "Not in Front of the Children", "פרפרים", "...And Mother Makes Three" ו-"...And Mother Makes Five". בין השנים 2003 עד 2011 שיחקה בתפקיד אחות ראשית בסדרת הטלוויזיה "The Royal". קרייג נולדה בסקריסטון שבמחוז דרהאם, לחוואי ג'ורג' קרייג ולאשתו אן. היא למדה בבית הספר התיכון לבנות של דרהאם, בתחילה כתלמידת יום ובהמשך בפנימייה. ב-13 באוקטובר 2007 ביקרה קרייג במקום לכבוד פתיחת בניין חדש הקרוי על שמה. היא עברה את מבחני Eleven-plus והמשיכה ללמוד בבית ספר תיכון דרלינגטון. כשהייתה בת 12 עברה המשפחה לפיקטון והיא למדה בבית ספר יארם גראמר סקול. את הכשרתה כשחקנית רכשה בבית הספר למשחק Central School of Speech & Drama. אחת מהופעותיה הראשונות בטלוויזיה הייתה בפרק "The Gallows Tree" בסדרה "Danger Man" יחד עם פטריק מקגוהן. החל מאמצע שנות החמישים של המאה העשרים שיחקה קרייג בסרטי קולנוע בריטים כגון "המשרת" (1963), ו"נאני" (1965) עם בטי דייוויס, אבל היא החלה להתפרסם כשהופיעה בקומדיות המצבים הבריטיות בשנות השישים והשבעים של המאה העשרים. ב-1967 שיחקה בסיטקום "Not in Front of the Children" של ה-BBC. ב-1969 זכתה קרייג בפרס באפט"א לטלוויזיה לשחקנית הטובה ביותר על הופעתה בסדרה. ב-1971 הופיעה ב-"...And Mother Makes Three" של ITV, בו גילמה אם חד-הורית, שבהמשך הפך לסדרה " ...And Mother Makes Five". בין 1978 עד 1983 שיחקה בקומדיה המצליחה "פרפרים" של ערוץ BBC2. קרייג חזרה להופיע בדרמה בשנים 1981 עד 1983 בסדרה "נאני", אותה יצרה וכתבה מספר פרקים. היא שיחקה בתפקיד ג'ונתן מאר, שם עט בו השתמשה לכתיבת פרקים בסדרה "...And Mother Makes Five". בין 2003 עד 2011 שיחקה קרייג בתפקיד אחות ראשית בשם "טופי" בסדרה "The Royal" של ITV. היא המשיכה להיות מזוהה עם קומדיות ושיחקה ב-1993 ו-1994 בתפקיד ראשי בדמות אנני בסדרה "Brighton Belles", הגרסה הבריטית לסדרה הקומית "בנות הזהב". קרייג הופיעה בתפקיד אמו של רג'י בקומדיה של BBC1 "רג'י פרין" (עונה ראשונה ב-2009, ועונה שנייה ב-2010), עיבוד מחודש לסדרה משנות השבעים של המאה העשרים בשם "The Fall and Rise of Reginald Perrin". ב-2012 השתתפה קרייג בתפקיד אורח בפרק בסדרה "מאסטר שף" לצדם של כוכבי קומדיות מצבים משנות השבעים של המאה העשרים. בינואר 2014 הופיעה בדרמה הפופולרית "דרך ווטרלו" של ה-BBC. בפברואר 1970 הפתיע אותה המנחה איימון אנדרוז והוקדשה לה תוכנית של "אלה הם חייך". קרייג הייתה נשואה לג'ק בנטלי, נגן טרומבון, תסריטאי ועיתונאי, החל מ-1955 ועד מותו ב-1994. לבני הזוג נולדו שני בנים אלאסטר ורוס. ב-2004 התגלה שאביו האמיתי של בנה השני היה ג'ון מורטימר, שאיתו היה לה רומן קצר. ונדי קרייג, במסד הנתונים הקולנועיים IMDb (באנגלית) ונדי קרייג, באתר AllMovie (באנגלית) ונדי קרייג, במסד הנתונים הקולנועיים KinoPoisk (ברוסית) ונדי קרייג, באתר MusicBrainz (באנגלית) ונדי קרייג, באתר Discogs (באנגלית) ונדי קרייג בתוכנית "אלה הם חייך" Pickering, David. "Craig, Wendy – British Actor". Museum.TV. Chicago, Illinois, USA: The Museum of Broadcast Communications. נבדק ב-9 בינואר 2012. {{cite web}}: (עזרה) Mike Morgan. 'Actress Wendy Craig talks up Teesside'. The Gazette (Middlesbrough). 9 April 2010. Sandie Jones. 'Wendy Craig: "After the war started I remember spending one breakfast picking weevils out of our cornflakes"'. Daily Mail. 16 July 2010. V&A, Theatre and Performance Julia Hallam Wendy Craig profile, screenonline.org.uk. Retrieved 20 August 2014. Tim Walker and Richard Eden, ‏Mortimer's joy at son with Wendy Craig, The Telegraph, 12 September 2004